Die Altfranzösischen Romane der St. Marcus Bibliothek. 
coD.v. e nous armes seront en la gloire asolue. 
ci n’a mestier che soit plus parole teue, 
mes brocons contre lour. che Yesu nous condue. 
e ie serai primier: car ie n’ai ia ferue 
che m’ait force ne l’ame ne puisance tolue.” 
e celour repondrent “mal ait chi ce refue.” 
Apres cist parlemant Guron sens demoree 
se fist fermer sus l’eome la corone yemee, 
pour ch’elle nei poust ceir en la meslee. 
bien la pooit portier, q’il la auoit gaagnee, 
e fil de roi estoit, e de roial lignee. 
lour sperona Guron uer la giant desfaee, 
couert souz suen escu, e sa lance enfieutree. 
e Maogeris uer lu se mist de randonee, 
la lance paomoiant, e la tarce enbracee. 
e quand s’aprocerent, andous par grand airee 
se ferirent ensanble, uoiant l’autre masnee. 
les targes brixerent, che ia ne orent duree: 
mes des aubers ne fu nule maile fausee. 
la lange Maogeris fu cil pont pecoiee, 
e celle aou prous Guron ne fu de rien ploiee, 
ains en prist le paien par tiel desmesuree 
ch’il uuida li arcons de la selle doree. 
e Guron pase outre, quand oit feit sa brogee; 
pues escria Monzoie, e oit treite la spee. 
e Andriais e Taindres A la prime encontree 
abati dous paiens tous mors enmi la pree; 
pues treirent les espees con giant bien aprestee, 
e se mistrent dedens la pute giant mal nee, 
trenzant A maint paiens cief e pis e coree. 
mes la giant Saracine se fu toute ascenblee 
enuiron as trois Frans de la terre honouree. 
chi de brand, chi de lance li donoit grand colee, 
par cief, par brais, par pis, pour tiele destinee 
che cescun des trois oit la carn forment nauree. 
